Vaja 1

Dvoklikni na ikono Moj računalnik. Odpre se okno. Minimizirajte okno. Spet povečaj okno. Povečaj okno čez cel ekran. Povečaj ga na običajno velikost. Kako se povečuje/zmanjšuje okna?

Odpri še okno Moji dokumenti. Z raztegovanjem in premikanjem oken postavi eno okno ob drugo. Opiši, kako lahko raztegujemo/krčimo okna.

S pomočjo gumba Start poženi program Beležnica. Kje se nahaja ta program? Kje se ponavadi nahajajo programi? Kako jih zaženemo? Katere programe poznaš?

S klikom desne tipke na opravilno vrstico (na prazen del) razporedi tri okna na razne načine. Minimiziraj vsa okna. Kakšna je v okolju Windows vloga desne miškine tipke?

S pomočjo pomoči v Start|Pomoč ugotovi, kako bi zamenjal ozadje na omizju (Background, Wallpaper). Opiši postopek.

Poskusi nastaviti drugačno obliko oken (desni klik na omizje, Lastnosti). Kaj vse se da nastaviti?

Nastavi ohranjevalec zaslona, da po eni minuti zaklene računalnik. Preizkusi. Opiši kako lahko nastavljate ohranjevalnik zaslona.

V pomoči poišči navodila kako spremeniti velikosti ikon na omizju. Kako spremenimo velikost črk pri ikonah?

Kaj dosežemo z desnim klikom na opravilno vrstico in izbiro Orodne vrstice (Toolbars)?

Naredi bližnjice do programov Dokument z besedilom in Beležnica na delovni površini. Postavi programa v vrstico za hiter zagon (quick launch). Kako izbrišemo programe iz te vrstice?

Zaženi vsaj 3 različne programe. Kako se jih vidi v opravilni vrstici? Kako lahko preklapljaš z njimi? Kaj počne kombinacija tipk ALT-TAB? Poskusi z miško povečati opravilno vrstico (primi in potegni). Poskusi jo premakniti na levo stran zaslona.

Kaj najdeš v meniju Start|Dokumenti. Kaj se sem zapisuje? Kako odstraniš datoteke?

S pomočjo programa Moj računalnik ugotovi, katere logične enote za shranjevanje podatkov so priklopljene na računalnik.

Bogdan Stopinšek

2005-09-26T09:22:44